તા. 13થી 14ના બપોર સુધીનો સમય સર્વ પ્રકારે લાભકારી રહેશે. નોકર-ચાકર, વાહન અને ભૌતિક સુખ સાધનમાં વધારો થશે. વીમા જેવી કોઈ આર્થિક રોકાણની પરિયોજનામાં આપ વ્યસ્ત રહેશો. જે કાર્યમાં હાથ નાખશો તેમાં સફળતા મળશે. મિત્રોથી લાભ રહેશે. આ સમય આપના પક્ષમાં રહેશે. તા. 15થી આપની રાશિથી બારમાં સ્થાનમાં સૂર્યનું ભ્રમણ થતું હોવાના કારણે આપનું ધન ખર્ચનું પ્રમાણ વધશે. કોર્ટ-કચેરીના કેસમાં પરાજય મળી શકે છે. મિત્રો સાથે મનદુઃખના બનાવો બની શકે. વિદેશ યાત્રાનો યોગ છે. આ સમયમાં તમારામાં ભોગવિલાસની ભાવના વધારે રહેશે. અતિશય વિજાતીય આકર્ષણ તમારી પ્રતિષ્ઠા ખંડિત ન કરે તેનું ધ્યાન રાખવું. તા. 15 બપોર પછી અને તા. 16 અને 17 દરમિયાન દિવસો તણાવભર્યા પસાર થાય. ઘર-પરિવારમાં મનદુઃખનો પ્રસંગ બની શકે. કોઈ અપ્રિય ઘટના ઘટી શકે છે. વાહન ચલાવતી વખતે સાવધાની રાખવી. ઉઘરાણી માટે આ તબક્કો આશાસ્પદ જણાતો નથી. તમારી મહેનત નિષ્ફળ જાય તેવી સંભાવના છે. પતિ-પત્નીના સંબંધોમાં કટુતા આવી શકે છે. તા. 18 અને 19 દરમિયાન ઘર માટે કોઈ નવી વસ્તુ ખરીદશો. આપના નોકરી તથા વ્યવસાયમાં સુધારો થશે. આપના ઘરના કામ-કાજમાં પણ સરળતા રહેશે. આપના યશ, માન, પ્રતિષ્ઠામાં વધારો થશે. પરિસ્થિતિ સંપૂર્ણ પણે આપની તરફેણમાં રહેશે.